**לימודי הדגש בפסיכולוגיה פוליטית**

**מידע כללי**

פסיכולוגיה פוליטית הוא תחום אקדמי הבוחן סוגיות פוליטיות מתוך פרספקטיבה פסיכולוגית, וכן תיאוריות פסיכולוגיות בתוך ההקשר הפוליטי. כך, תיאוריות בפסיכולוגיה חברתית וקוגניטיבית, תיאוריות אישיות, וגם תיאוריות בנוירו-פסיכולוגיה ובפסיכולוגיה אבולוציונית, משמשות לחקר פוליטיקאים, התנהגות אזרחים, פעילים פוליטיים, תוצאות פוליטיות ומוסדות פוליטיים, בתוך קונטקסט חברתי-פוליטי ובזווית השוואתית. לידע בתחום יש השלכות מעשיות לתחומי קבלת החלטות פוליטיות, ייעוץ פוליטי, ניהול קמפיינים תקשורתיים, יישוב סכסוכים, שינוי עמדות ושכנוע, הוראה וחינוך.

כחלק ממגמה המעודדת בינתחומיות במדעי החברה, גובר העניין בתחום הפסיכולוגיה הפוליטית, והאוניברסיטאות הטובות בעולם מציעות כיום קורסים בנושא ואף התמחות פורמאלית בתחום, לרוב במסגרת החוגים למדע המדינה או לפסיכולוגיה. בשל מספר תנאים פוליטיים ייחודיים, ישראל מוצגת בספרות כ"מעבדה לפסיכולוגיה פוליטית", וחוקרים ישראליים עומדים בחזית המחקר העולמי. בתוך ההקשר הישראלי, פסיכולוגים פוליטיים מתמקדים בחקר יחסים בין קבוצות, סובלנות פוליטית, אלימות פוליטית וטרור, דת ומוסר בפוליטיקה, הגירה, התנהגות הצבעה, סטריאוטיפים ודעות קדומות.

תלמידי ההדגש יהיו חייבים בלימוד של 20 נ"ז, בכללם קורס חובה "עבודה מעשית: ניסויים בהתנהגות פוליטית" (2 נ"ז), לימודי ליבה בהיקף של 4 נ"ז וקורסי בחירה וסמינר מתוך הסמינרים בתכנית להשלמת מנין 20 נ"ז.

**מטרת התכנית**

מטרת התכנית היא להציע לתלמידי התואר הראשון במחלקה למדע המדינה באוניברסיטה העברית מסגרת מיוחדת ויוקרתית המפגישה בין שני עולמות התוכן – הפסיכולוגיה והפוליטיקה.

בסיום הלימודים הסטודנטים יהיו זכאים לתואר ראשון במדע המדינה וכן לאישור בגיליון הציונים על לימודי הדגש בתכנית לפסיכולוגיה פוליטית.

**תנאי קבלה**

1. קבלה בשנה ב' על סמך ממוצע ציוני שנה א' (85 ומעלה במדע המדינה), במסלולים הדו-חוגיים הבאים: מדע המדינה ופסיכולוגיה, מדע המדינה ותקשורת, מדע המדינה וסוציולוגיה, מדע המדינה וכלכלה. תלמידי מסלולים דו-חוגיים אחרים באישור ראש התכנית.
2. קבלה לתכנית (ר' אופן הגשת מועמדות)

**אופן הגשת מועמדות**

יש לשלוח בקשה הכוללת קורות חיים והצהרת כוונות באורך עד פסקה אחת, בה המועמד/ת ת/יספר על תחומי התעניינותו/ה הקשורים לתכנית.

**את הבקשה יש לשלוח עד לתאריך 30.9.2017 למייל:** [**political@savion.huji.ac.il**](mailto:political@savion.huji.ac.il)

**סיכום התכנית**

|  |  |
| --- | --- |
| קורס חובה להדגש | 2 נ"ז |
| קורסי חובה כלליים[[1]](#footnote-1) | 30 נ"ז |
| שיעורי ליבה בהדגש | 4-8 נ"ז |
| שיעורי בחירה/הרחבה[[2]](#footnote-2) | 8-12 נ"ז |
| סמינר | 8 נ"ז |
| שיעורי אבני פינה | 4 נ"ז |
| **סה"כ** | **60 נ"ז** |

**תכנית לימודים**

|  |  |  |  |  |  |  |  |
| --- | --- | --- | --- | --- | --- | --- | --- |
| **מס' קורס** | **שם הקורס** | **מרצה** | **נ"ז** | **סמסטר** | **ימים בשבוע** | **שעה** | **הערות** |
| **קורס חובה** | | | | | | |  |
| קורס חדש | עבודה מעשית: ניסויים בהתנהגות פוליטית | פרופ' פזית בן-נון בלום | 2 | ב' | ד' |  |  |
| **קורסי ליבה**  **יש לקחת לפחות 4 נ"ז מבין הקורסים הבאים:** | | | | | | |  |
| 56338 | מבוא לפסיכולוגיה פוליטית | פרופ' פזית בן-נון בלום | 2 | א' | ג' |  |  |
| 50125 | תקשורת פוליטית | פרופ' תמיר שפר | 2 | ב' | ג' |  |  |
| 56354 | בחירות: שיטות בחירה, התנהגות בוחרים ומערכות מפלגתיות בהיבט השוואתי | פרופ' אורית קדר | 2 | א' | ג' |  | קורס באנגלית |
| 56435 | טרוריזם פוליטי | פרופ' איתן אלימי | 2 | א' | ד' |  |  |
| 56799 | תקשורת ודעת קהל | פרופ' לילך ניר | 2 | א' | ב' |  | פתוח לתלמידי שנה ג' בלבד (לא יתקיים בתשע"ח) |
| **קורסי בחירה** | | | | | | |  |
| 56248 | ארגונים בירוקרטיים: התנהגות ופוליטיקה | פרופ' משה מאור | 4 | שנתי | ד' |  | לא יתקיים בתשע"ח |
| 56247 | מלחמות תרבות בישראל | ד"ר עדו נבו | 2 | א' | ב' |  |  |
| 50018 | השפעות התקשורת | פרופ' לילך ניר | 2 | ב' | ג' |  |  |
| 56067 | בין איום להזדמנות: הגירה, זהות וגאווה לאומית באירופה | ד"ר אודליה אושרי | 4 |  |  |  | חדש |
| 56572 | מגדר ופוליטיקה | פרופ' אורית קדר | 2 | ב' | ג' |  |  |
| 50281 | תקשורת פוליטית במבט השוואתי | פרופ' לילך ניר | 2 | א' | ב' |  |  |
| 50522 | חדשות: פרספקטיבה בינלאומית | פרופ' לילך ניר | 2 | ב' | ב' |  | פתוח לתלמידי שנה ג' בלבד |
| 58390 | התקוממויות, טרור ומלחמות אזרחים | ד"ר דבורה מנקין | 4 | א' | א'  ג' |  |  |
| 51201 | תהליכים חברתיים | ד"ר טלי קליימן | 2 | ב' | ג' |  | צריך אישור מפסיכולוגיה לצטט |
| 53336 | יסודות בפסיכולוגיה חברתית | ד"ר אן אהרון | 2 | ב' | ב' |  |  |
| 53120 | סוציולוגיה של תנועות חברתיות- תנועות מחאה בישראל ובעולם | ד"ר רון דודאי | 2 | ב' | ג' |  |  |
| **סמינרים** | | | | | | | 4 נ"ז נוספים ניתנים עבור העבודה הסמינריונית |
| 56021 | פוליטיקה במילים- נאומים, הכרזות ודיונים פוליטיים | פרופ' שאול שנהב | 4 | שנתי | ג' |  |  |
| 56136 | סכסוך ואלימות במזרח התיכון: מבט מלמטה | פרופ' אורן ברק ופרופ' דן מיודובניק | 4 | שנתי | ד' |  |  |
| 56313 | מצב הדמוקרטיה הישראלית: נרטיבים, אידיאולוגיות ופוליטיקה עכשווית | ד"ר גייל טלשיר | 4 | שנתי | ב' |  |  |
| 56327 | רשתות חברתיות והתנהגות פוליטית | פרופ' לילך ניר | 4 | שנתי | ג' |  |  |
| 56069 | סוגיות נבחרות במגדר ופוליטיקה | פרופ' אורית קדר | 4 | שנתי | ד' |  |  |
| 56816 | מוסר בהתנהגות פוליטית: היבטים פסיכולוגיים | פרופ' פזית בן-נון בלום | 4 | שנתי | ג' |  | לא יתקיים בתשע"ח |

*\* היצע הקורסים עשוי להשתנות מדי שנה בהתאם לזמינות הקורס ושיקול הדעת של סגל המחלקה*

1. תלמידי ההדגש עשויים להיות פטורים מקורסי שיטות מחקר וסטטיסטיקה וכתיבה מדעית אם הקורסים נלמדים בחוגם השני. תלמידים שיהיו פטורים מקורסים אלו ישלימו את נקודות הזכות החסרות מבין קורסי הבחירה והליבה של המחלקה למדע המדינה. [↑](#footnote-ref-1)
2. תלמידי ההדגש יהיו רשאים לקחת כל קורס מתוך היצע קורסי הליבה של המחלקה ואלו יכללו במניין נקודות הבחירה להשלמת תואר בוגר במדע המדינה. [↑](#footnote-ref-2)